ཕྱིར་དྲན་ ཀློང་ གི་ མིག་ཆུ །
ང་ ཨ་མ་ འི་ པང་ཁུག་ ཏུ་ ཐོན་པ་ ནས་ ད་བར ། ངའི་སེམས་ ན་ རྡོ་ ལ་ རི་མོ་ བྲིས་པ་ བཞིན་ གསུབ་ཐབས་ མེད་པ་ འི་ འདས་དོན་ ཉག་གཅིག་ ཡོད་པ་ ནི ། སྡོང་ལོ་ ས་ ལ་ ལྷུང་བ་ འི་ ཉིན་མོ་ ཞིག་ དང་ ། ཟླ་བ་ གཟའ་ ཡིས་ བཟས་པ་ འི་ ས་སྲོད་ དེར ། དལ་འབྱོར་ མི་ལུས་ སྦྱིན་པ་ འི་ དྲིན་ཆེན་ མ་ ལོ་ ཚེ་ ཕྱི་མ་ འི་ འཕྲང་རིང་ དུ་ བཙན་ གྱིས་ དེད་ སོང་བ་ དེ་ ཡིན་ ལ ། སྨག་ནག་པ་ འི་ མཚན་མོ་ དེར ། ངས་སྦྲ་ སྒོ་ ནས་ ཆོན་ཐག་ ལ་ འཇུས་ ཏེ ། རྒྱང་རིང་ རྒྱང་རིང་ དུ་ ཕྱིན་པ་ འི་ དྲིན་ཆེན་ མ་ལོ་ འི་ རྒྱབ་གཟུགས་ ལ་ མིག་ཆུ་ མཁུར་འགྲམ་ ནས་ འཐོར་ཞོར་ ཇི་ལྟར་ བོས་ ཀྱང་ ། མ་ལོ་ འི་ སྙན་འཇེབས་ ཀྱི་ གསུང་སྐད་ ཐོས་པ་ ཞིག་ གཏན་ ནས་ མ་ བྱུང་ ། དུས་ དེ་ ནས་ བཟུང་ ། གཉོམ་ཆུང་ གི་ བུ་མོ་ ང་ རང་ ། ཨ་མ་ འི་ པང་ཁུགས་ ཀྱི་ ནུ་ཞོ་ མངར་མོ་ དང་ ། བཅོས་མིན་ གྱི་ འཛུམ་མདངས་ རེ་རེ ། ལྷད་ མེད་པ་ འི་ དུངས་སེམས་ བཅས་ དང་ གཏན་ དུ་ གྱེས་ ནས ། སྐྱ་ཐིང་ཐིང་ གི་ འཇིག་རྟེན་ འདི་ ན་ ཧད་ དེ་ ལུས་འདུགཡང་ གཅིག་ བཤད་ ན ། སྐྱེ་བ་ སྔོན་མ་ ར་ ངན་བྱས་ ཀྱི་ རྣམ་སྨིན་ ཞིག་ གིས ། མ་བུ་ ལྷན་འཛོམས་ ཀྱི་ བདེ་སྐྱིད་ ཡོངས་ སུ་ རྫོགས་ ཤིང་ ། འཁྱག་ལྷང་ལྷང་ གི་ ཁྱིམ་གཞིས་ ཤིག་ ནས ། སྐྱོ་སྣང་ གིས་ བསྐྲུན་པ་ འི་ མི་ ཚེ་འདི་ ར་ སུན་འབྱིན་ བྱེད་ཞོར ། ངུ་མ་ དགོད་ ཀྱིས་ བཞེངས་པ་ འི་ ཟང་ཟིང་ འར་འུར་ གྱི་ འཇིག་རྟེན་ ན ། དྲན་གདུང་ གིས་ མནར་བ་ འི་ བུ་མོ་ ངའི་མིག་ཟུང་མཆུ་མ་ ས་ བརྣངས་ བཞིན་ གདའ ། སྐབས་འགར་ ངས་ འདས་ ཟིན་པ་ འི་ དོན་དག་ དེ་ཚོ་ ར་ ཁེར་འདང་ རེ་ བརྒྱབ་ ཚེ ། སྐྱོ་སྡུག་ འདྲེས་མ་ འི་ འཚོ་བ་ འདི་ སྔོན་ བསགས་ ཀྱི་ ལས་དབང་ ཞིག་ ཡིན་ ནམ ། ཡང་ན་ གནམ་རྒན་མ་ ས་ ང་ ལ་ གནང་བ་ འི་ མནར་གཅོད་ ཐེངས་ ཤིག་ ཡིན་ ཞེས་ ཁེར་ལབ་ ཀྱང་ རྒྱག་ མྱོང་ ། གང་ ལྟར ། ངས་བཅོས་ ཐབས་ མེད་པ་ འི་ ནད་གཞི་ འདི་ རུམ་ ལ་ བཅུག་ ནས ། དྲན་གདུང་ གི་ ཉམས་འགྱུར་ ཕྱི་ རུ་ མངོན་ ཡོང་བ་ འི་ འཚོ་བ་ འདི་ རོལ་ བཞིན་ ཡོད ། ཡིན་ན་ འང་ ། དཀོན་མཆོག་གསུམ་ ལ་ གསོལ་བ་ འདེབས་ཞོར ། ཡིག་དྲུག་ གི་ འབྲུ་མ་ ངག་ ནས་ བགྲང་བཞིན ། ཕ་མ་ ར་ གྱུར་ཚད་ ཀྱི་ རིགས་དྲུག་ ཐམས་ཅད ། སྡུག་བསྔལ་ གྱི་ རྒྱ་མཚོ་ ལས་ བརྒལ་ ཏེ ། ནུབ་ཕྱོགས་ བདེ་ཆེན་ གྱི་ ཞིང་ དུ་ སྐྱེས་པ་ འི་ གསོལ་འདེབས་ རེ་ བྱས་ ཤིང་ ། ཧ་ཅང་ བདེན་དོན་ གྱིས་ གསོན་ ནས་ ཡོད །